PMIndiaData/PMIndiaSum huggingface dataset:
হান্নগী প্রধান মন্ত্রী চৌধরী চরন সিংহগী জয়েন্তি লাকপদা প্রধান মন্ত্রীনা মফমদা ইকায় খুম্নবা উৎখ্রে

হান্নগী প্রধান মন্ত্রী চৌধরী চরন সিংহগী জয়েন্তি লাকপদা প্রধান মন্ত্রী শ্রী নরেন্দ্র মোদীনা মফমদা ইকায় খুম্নবা উৎখ্রে। প্রধান মন্ত্রীনা হায়খি, “চৌধরী চরন সিংহজীবু মহাক্কী জয়েন্তিদা নীংশিংজরি। কন্না শু-নোম্লিবা লৌমীশিংগী হক ঙাক্তুনা থম্বদা নীংজিং-মাঙজিংনদবা চরন সিংহজীনা শোত্থরবশিংদা শক্তি শিন্ননবগীদমক্তসু চোকথবা লৈতনা থবক তৌখি। ভারতকী লোকতন্ত্রবু মপাঙ্গল কনখৎহনবদা মহাক মাংজিল থাখি।”
২০২০গী জনুৱারী ২ অমসুং ৩দা প্রধান মন্ত্রী কর্নাতকাদা চৎকনি

২০২০গী জনুৱারী ২ অমসুং ৩দা প্রধান মন্ত্রী শ্রী নরেন্দ্র মোদী কর্নাতকাদা চৎকনি। তুমকুরদা মহাক্না শ্রী সিদ্দগঙ্গা মথতা চৎকনি, মফম অদুদা মহাক্না শ্রী শ্রী শিবকুমাক স্বামিজীগী মেমোরিএল ম্যুজিয়ম অমগীদমক উরেপ উয়ুং তম্বগী খুদম ওইনবা প্লেক অমা মায়খুম হাংদোক্কনি। প্রধান মন্ত্রীনা মথতা লাই খুরুমগনি অমসুং পাম্বী চারা খরসু থাগনি। থৌরম অদুদা কর্নাতকাগী মুখ্য মন্ত্রী শ্রী য়েদ্যুরপ্পা অমসুং শ্রী সিদ্দালিঙ্গেশ্বরা স্বামি য়াওনা অতোপ্পা শক্নইরবা কয়ানা শরুক য়াগনি। প্রধান মন্ত্রীনা তিল্লিবা মীয়াম তিনবদা ৱা ঙাংগনি।
প্রধান মন্ত্রীনা শক্নাইরবা এক্তর দিলীপ কুমারনা লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা, শক্নাইরবা এক্তর দিলীপ কুমার জীনা লৈখিদবদা থম্মোয় শোক্না অৱাবা ফোংদোকখ্রে অমসুং মহাক্না লৈখিদবা অসি ঐখোয়গী সংস্কৃতীগী তাইবংদা মাংজবা অমনি হায়না হায়খ্রে। ত্বীত অমদা, প্রধান মন্ত্রীনা হায়, “এক্তর দিলীপ কুমার জীবু মহাক্না সিনেমাগী লিজেন্দা তৌরম্বা থবকশিংদা নিংশিংদুনা লৈহৌরগনি। মহাক্কী অসি মপা লৈতনা উৎপা হৈ-শিংবনা, মীরোল কয়া অমগী ভাবোক্না খোইদানা য়েংলি। মহাক্না লৈখিদবা অসি সংস্কৃতীগী তাইবংদা মাংজবা অমনি। মহাক্কী ইমুং, মরুপ মপাং অমসুং মশীং খঙদবা পামজবশিংগী অৱাবদা শরুক য়াজরি।আর.আই.পি.” ।
প্রধান মন্ত্রীনা কমনৱেল্থ গেম্স ২০১৮দা মেদল ফংলক্লবা তেবল তেনিসকী শান্নরোইশিংগা উনখ্রে

প্রধান মন্ত্রী শ্রী নরেন্দ্র মোদীনা ঙসি কমনৱেল্থ গেম্স ২০১৮দা মেদল ফংলক্লবা তেবল তেনিসকা শান্নরোইশিংগা উনখ্রে। শান্নরোইশিং অদুনা নই দিল্লীগী পার্লিয়ামেন্ত হাউস্তা প্রধান মন্ত্রীগা উনখি। প্রধান মন্ত্রীনা মালেমগী থাক্তা মখোয়গী থোইদোক হেন্দোকপা মতিং উৎখিবগীদমক মেদল ফংলবশিং অদুদা নুংঙাইবা ফোংদোকখি। মহাক্না হায়খি মদুদি মখোয়গী মশান্না অদুনা লৈবাক অপুনবা অসিবু চাউথোকচবা পোকহল্লে। প্রধান মন্ত্রীনা মসি খঙখি মদুদি ভারতকী অপীকপা শহরশিংদা শান্নবগী তলেন্তশিং হেনগৎলক্লি। মহাক্না অসিগুম্বা শান্নরোইশিং অসিবু নীংথিজনা শেন্নবীনবগী তঙাইফদবা অদুদা শাফু পীখি। থৌরম অদুদা পেত্রোলিয়ম অমসুং নেচরেল গ্যাস মন্ত্রী শ্রী ধর্মেন্দ্র প্রধান লোইননা স্পোর্ত অমসুং য়ুথ এফিয়র্স মন্ত্রী (মনীংতম্বা) রাজ্যবর্ধন রাথোরসু শরুক য়াখি।
প্রধান মন্ত্রীনা গুজরাতকী জিলা পঞ্চায়ত মেম্বরশিংগা উন্নখ্রে

প্রধান মন্ত্রী, শ্রী নরেন্দ্র মোদীনা ঙসি গুজরাত্তগী লাকাপ জিলা পঞ্চায়ত মেম্বরশিংগা উন্নখ্রে। মহাক্না খুঙ্গংগী মফমশিংগী পুন্সি মহিং অমসুং ইনফ্রাস্ত্রকচর ফগৎহন্নবা পাম্বৈগী মতাংদা লৈবা মখোয়গী ৱাখল্লোনবু থাগৎখি। প্রধান মন্ত্রীনা অসুম্না ত্বীত তৌখিঃ “গুজরাত্তগী লাকাপ জিলা পঞ্চায়ত মেম্বরশিংগা নুংঙাইরবা মীফম অমা ফমখি। খুঙ্গংগী মফমশিংগী পুন্সি মহিং অমসুং ইনফ্রাস্ত্রকচর ফগৎহন্নবা মখোয়গী মফমদা নীংথিরবা ৱাখল্লোন লৈ”।
পি.এম.না য়ু.এস.এ.গী ২৪৬শুবা নীংতম নুমিৎকী য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা য়ুনাইতেদ স্তেৎস ওফ অমেরিকাগী ২৪৬শুবা নীংতম নুমিৎনা লাকপদা য়ু.এস.এস.গী রাস্ত্রপতি জো বাইদেন, উপ রাস্ত্রপতি কমালা হেরিস অমসুং মীয়ামদা য়াইফ পাউজেল পীখ্রে। প্রধান মন্ত্রীনা ত্বিত তৌখি; “য়ুনাইতেদ স্তেৎস ওফ অমেরিকাগী ২৪৬শুবা নীংতম নুমিৎনা লাকপদা @POTUS @JoeBiden, @VP @KamalaHarris অমসুং য়ু.এস.এস.গী মীয়ামদা ঐহাক্না য়াইফ পাউজেল পীজরি।”
পি.এম.না বর্মিংহম সি.দবল্যু.জি.দা বেদমিন্তন তীমনা সিলভর মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বর্মিংহম সি.দবল্যু.জি. ২০২২দা বেদমিন্তন তীমনা সিলভর মেদল লৌরকপদা থাগৎপা ফোঙদোকখ্রে। ত্বিত মথং-মথং তৌরদুনা প্রধান মন্ত্রীনা হায়খি; “ভারতকী বেদমিন্তন তীম @srikidambi, @satwiksairaj, @buss_reddy, @lakshya_sen, @Shettychirag04, Treesa Jolly, Aakarshi Kashyap, @P9Ashwini, গয়াত্রি গোপিচান্দ অমসুং @Pvsindhu1না বর্মিংহম সি.দবল্যু.জি.দা সিলভর মেদল লৌরকপগীদমক থাগৎপা ফোঙদোকচরি। নখোয়গী মাইপাকপা অসিগীদমক চাউথোকচবা পোকই।” “বেদমিন্তন অসি ভারত্তা খ্বাইদগী পাম্নবা মশান্নশিংগী মরক্তা অমনি। সি.দবল্যু.জি.দা সিলভর মেদল লৌরকপা ঙম্বা অসিনা মশান্না অসিবু হেন্না পাম্নবা হেনগৎহনবদা অমসুং তুংলমচৎতা মীয়াম্না মসিবু হেন্না শান্ননীংনবগী ইথিল পীবদা চাউনা মতেং ওইরগনি।”
নুংশিৎ মোৎপা লাকশিন্নবা পায়খৎলিবা থবকশিং পি.এম.গী প্রিন্সিপাল সেক্রেতরীনা অমুক হন্না য়েংশিনখ্রে

পোলুসন ঙাকথোক্নবা পঞ্জাব, হরিয়ানা অমসুং দিল্লীদা পায়খৎলিবা থবকশিং ঙসি প্রধান মন্ত্রীগী প্রিন্সিপাল সেক্রেতরী দোক্তর পি.কে. মিশ্রানা অমুক হন্না য়েংশিনখ্রে। হৌখিবা পুং ২৪দা হায়রিবা রাজ্যশিং অসিদা নৌনা চরু মৈ থাবগী থৌদোকশিং লাকশিন্নবা পায়খৎলিবা থবকশিংগী অকুপ্পা ৱারোলশিং দোক্তর মিশ্রানা লৌখি। পঞ্জাবকী চীফ সেক্রেতরীনা হায়খি জিলাশিংগী দিপুতী কমিস্নরশিংগা লোইননা মহাক মশামক্না ফিবম অসি য়েংশিল্লি। এয়র( প্রিভেন্সন এন্দ কন্ত্রোল ওফ পোলুসন) এক্ত, ১৯৮১ খোঙ্গাওনবশিংগী মথক্তা এফ.আর.আই.শিং পাল্লে। হায়রিবা এক্ত অসি ইন্দবশিংদা রাজ্য সরকারনা দরকার ওইবা ফাইনশিং লৌরি। হরিয়ানাগী চীফ সেক্রেতরীনা হায়খি রাজ্য অসিদা অথুবদা চরু মৈ থাবা হন্থহন্নবা মুখ্যমন্ত্রীনা মরি লৈনবশিংদা খঙহনখ্রে। এয়র পোলুসন লাকশিন্নবা কাংবু কয়ানা লেপ্তনা য়েংশিল্লি। দিল্লীগী চীফ সেক্রেতরীনা হায়খি ঈশিং চাইবগী থবক কনখৎলে অমসুং মশক খঙদোক্লবা মফমশিং অমসুং লম্বীশিংদা অকনবা মিৎয়েং চংলি। শহর অসিদা অহাংবদা অমোৎপা হৈদোকপা লেপ্পে অমসুং নিয়মশিং ইন্দবশিংদা ফাইন চাউনা লৌরে। মথং নুমিৎ খরনিদা নোং-চিংগী ফিবম ফগনি হায়না ইন্দিয়ন মেতিওরোলোজিকেল দিপার্তমেন্তনা হায়রি। প্রধান মন্ত্রীগী প্রিন্সিপাল সেক্রেতরীনা হায়খি মতিক চাবা থবক লৌখৎপা দরকার ওই। খুদক্কী ওইনা থবক পায়খৎনবা থৌরাং অমা শেম্বা দরকার ওই। মরি লৈনবশিংনা পায়খৎলিবা থবকশিং মহাক্না থাগৎখি অমসুং মতম শাংনা চৎনগদবা পাম্বৈশিং পুথোক্নবা মহাক্না থমখি। মীফম অদুদা ঙসিগী মীফম অদুদা প্রধান মন্ত্রীগী প্রিন্সিপাল এদভাইজর পি.কে. সিনহা, কেবিনেত সেক্রতরী, সেক্রেতরী, এনভাইরনমেন্ত, ফোরেস্ত অমসুং ক্লাইমেত চেঞ্জ, এগ্রিকলচর সেক্রেতরী, সেন্ত্রেল পোলুসন কন্ত্রোল বোর্দকী চেয়রমেন, ইন্দিয়ন মেতিওরোলোজিকেল দিপার্তমেন্তগী দাইরেক্তর জেনরেল অমসুং পঞ্জাব, হরিয়ানা অমসুং দিল্লীগী চীফ সেক্রেতরীশিং অমসুং অতোপ্পা সেনিয়র ওফিসিয়েলশিং শরুক য়াখি।
পি.এম.না সেপ্তেম্বর ৮সা ইন্দিয়া গেত্তা ‘কর্তব্য পথ’ শঙ্গাগদৌরি অমদি নেতাজী সুভাস চন্দ্র বোসকী মীতম মায়খুম হাংদোক্কদৌরি

প্রধান মন্ত্রী শ্রী নরেন্দ্র মোদীনা সেপ্তেম্বর ৮, ২০২২গী য়াচঙবা পুং ৭ তাবা মতমদা ‘কর্তব্য পথ’ শঙ্গাগদৌরি‍। মসিনা হান্নগী রাজপথনা পাঙ্গলগী খুদম ওইরম্বদগী কর্তব্য পথনা মীয়াম্না মপু ওইবগী, মপাঙ্গল কলহনবগী খুদম ওইবা মায়কৈদা হোংলকপগী খুদম চাংদম ওইরি‍। থৌরম অদুদা প্রধান মন্ত্রীনা ইন্দিয়া গেত্তা নেতাজী সুভাস চন্দ্র বোসকী মীতমসু মায়খুম হাংদোক্কদৌরি‍। লৌখৎলিবা খোঙথাংশিং অসি ‘লোইলমগী ৱাখল্লোনগী মমি পুম্নমক মাংহনখিবা’ হায়বা পি.এম.গী ‘পঞ্চ প্রান’ শিংগী মরক্তগী অমগগী পরিংদনি‍। হৌখিবা চহিশিংদা, রাজপথ অমসুং থংনবা সেন্ত্রেল ভিস্তা এভেন্যুগী মফমশিংদা মফমসিদা লাকপা মীওইশিং চিনবা হেনগৎলকপা অমদি মফমসিগী ইনফ্রাস্ত্রকচরদা শাফু পীবগী ফীভম থেংদুনা লাক্লি‍। মফমসিদা পব্লিক তোইলেৎ, স্ত্রীত ফর্নিচর অমসুং মরাং কায়বা পার্কিং মফম্নচিংবা তঙাই ফদনা চঙদ্রবা য়াদ্রবা ফীভমশিং লৈতে‍। মখা তানা মফমসিদা সাইনেজ মতিক চাদবা, ঈশিংগী ফীচরশিং নীংথিনা য়েংশিনবিদবা অমদি মওং মরিল নাইদনা পার্কিং তৌবগী ফীভম লৈরম্মি‍। অদুগা গনতন্ত্র নুমিৎ অমসুং লৈবাক্কী ওইবা থৌরমশিং অয়েৎ অপন য়াম্না লৈহন্দনা অমদি মীয়াম চত্থোক চৎশিন্দা অপনবা কা হেন্না থোকহন্দনা শিনবগী মথৌ তাবসু লৈরি‍। নৌনা শেমগৎ শাগৎলিবা অসি অসিগুম্বা ৱাফমশিং অসি মাঙদা থম্লগা অর্কিতেকচরেল করেক্তরশিংগী মশক মওং থোইদোক্না কায়হন্দনা পায়খৎপনি‍। কর্তব্য পথতা মশক ফজথোকহল্লবা লেন্দস্কেপ, খোঙ লম্বী য়াওবা লোন, অহেনবা অশং অমানগী মফমশিং, নৌনা শেমদোক্লবা কেনেলশিং, অনৌবা এমেনিতী ব্লোকশিং, ফীভম ফগৎহল্লবা সাইনেজ অমসুং ভেন্দিং কিওস্কশিং য়াওগনি‍। মসিগী মথক্তা খোঙনা চৎপা মীওইশিংগী অনৌবা অন্দরপাসশিং, ফীভম ফগৎহল্লবা পার্কিং মফমশিং, অনৌবা একজিবিসন পেনেলশিং অমসুং ফীভম ফগৎহল্লবা নুমিদাংগী মৈঙালগী ফীভম্নচিংবা ফীচরশিংনা মফমসিদা লাকপা মীওইশিংগী এস্কপিরিএন্স হেনগৎহল্লগনি‍। মফমসিদা সোলিদ ৱেস্ত মেনেজমেন্ত, শীজিন্নবা লোইরবা ঈশিং রিসাইকল তৌবা, নোংগী ঈশিং য়োকশিনবা অমসুং ইনর্জী য়াম্না চঙদবা লাইতিং সিস্তেম অমদি অতৈ অতৈনচিংবা য়াম্লবা তুং কোইনা চৎকদবা ফীচরশিং য়াওরি‍। প্রধান মন্ত্রীনা মায়খুম হাংদোক্কদৌরিবা নেতাজী সুভাস চন্দ্র বোসকী মীতম অসি চহিসিগী অঙনবা শরুক্তা প্রধান মন্ত্রীনা পরাক্রম দিবস (জনুৱারী ২৩)দা মায়খুম হাংদোকখিবা নেতাজীগী হোলোগ্রাম মীদম থম্লিবা মফমদুমক্তদা খিনবনি‍। গ্রেনাইতনা শাবা মীতম অসি ঐখোয়গী নীংতম ইহৌদা নেতাজীনা লৌরম্বা মমল নাইদ্রবা থৌদাংশিংগী চপ চারবা শ্রদ্ধাঞ্জলি অমনি, অমদি লৈবাকসিনা মহাক্কী লমন তোনশিন্দুনা লৈহৌবগী খুদম ওইরগনি‍। শ্রী অরুন য়োগিরাজনা মকোক চিংদুনা শাবা ফীত ২৮ ৱাংবা মীতম অসি মোনোলিথিক গ্রেনাইত নুঙ অমদগী শাবনি অমদি এম.তি. ৬৫ লুম্মী‍।
প্রধান মন্ত্রীদা অহানবা ফিলিপ কোতলর প্রসিদেন্সিয়েল এৱার্দ লানথোকখ্রে

প্রধান মন্ত্রী শ্রী নরেন্দ্র মোদীনা ঙসি ন্যু দিল্লীদা লৈবা ৭ লোক কল্যান মার্গতা অহানবা ফিলিপ কোতলর প্রসিদেন্সিয়েল এৱার্দ লৌখ্রে। এৱার্দ অসিনা পিপল, প্রোফিৎ অমসুং প্লানেৎকী ত্রিপল বোত্তম-লাইনদা মীৎয়েং থম্লি। মসি লাবাক অমগী লুচিংবদা চহী খুদিংগী লানথোক্কনি। এৱার্দ সাইতেসন অসিদা হায়রি: “শ্রী নরেন্দ্র মোদী অসি লৈবাক অসিগী ওইবা মহাক্কী থোইদোক হেন্দোকপা লিদরশিপকীদমক খল্লে। মহাক্না ভারতকীদমক মশাগী খন্দনা চোকথবা নায়দনা থবক তৌবনা, লৈবাক অসিদা থোইদোক হেন্দোকপা ইকোনোমিক, সোসিয়েল অমসুং তেক্নোলোজিকেল এদভান্সশিং ফংবা ঙমখি।” “মহাক্কী লুচিং মখাদা, ভারত অসি হৌজিক ইনোবেসন অমসুং ভেল্যু এদেদ মেনুফেকচরিং (মেক ইন ইন্দিয়া)গী কেন্দ্র অমগুম লোয়ন লোয়ননা ইনফোর্মেশন তেক্নোলোজী, একাউন্তিং অমশুং ফাইনান্সগুম্বা প্রোফেস্নেল সর্বিসশিংগীদমক গ্লোবেল হব অমগুম শকখংলে।” হায়না সাইতেসন অসিনা মখা তারি। “মহাক্কী খংগন উগনবা লিদরশিপনা সোসিয়েল বেনিফিৎ অমসুং ফাইনান্সিয়েল ইনক্লুজনগীদমক য়ুনিক আইদেন্তিফিকেসন নম্বর, আধার য়াওনা দিজিতেল রিভোলুসন (দিজিতেল ইন্দিয়া)দা অহোংবা পুরকপা ঙমখি। মসিনা এন্তরপ্রিনরশিপ, ইজ ওফ দুইং বিজিনেস অমসুং ভারতকীদমক ২১শুবা চহীচাগী ইনফ্রাস্ত্রকচর অমা শেমগৎপা ঙমহল্লে।” হায়নসু সাইতেসন অদুদা মখা তারি। সাইতেসন অদুনা মেক ইন ইন্দিয়া, স্তার্ত অপ ইন্দিয়া, দিজিতেল ইন্দিয়া অমসুং স্বচ্ছ ভারতকুম্বা ইনিসিয়েতিবশিং পনখি। “মদুনা ভারতপু মালেমদা খ্বাইদগী শেন্দোং লৈবা মেনুফেকচরিং অমসুং বিজিনেস দেস্তিনেসন অমগুম লৈহল্লে।” প্রোফেসর ফিলিপ কোতলর অসি নোর্থৱেস্তর্ন য়ুনিবর্সিতী, কেল্লোগ স্কুল ওফ মেনেজমেন্তদা মার্কেতিংগী মালেমনা শকখংলবা প্রোফেসর অমনি। মহাক্কী হকচাংগী ফীভম ফত্তবনা মরম ওইদুনা ফিলিপ কোতলরনা ইমোরী য়ুনিবর্সিতী, জোর্জিয়া, য়ু.এস.এ,গী দাক্তর জগদিশ শেথপু এৱার্দ অদু লান্থোক্লুনবা থারকখি।
মন্ত্রীমন্দলনা গুজরাত অয়ুর্বেদ য়ুনিভর্সিতী কেম্পস, জামনগরদা অয়ুর্বেদ ইন্সতিত্যুসনশিংগী ক্লস্তরদা ইন্সতিত্যুসন ওফ নেস্নেল ইম্পোর্তেন্সকী থাক পীবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা গুজরাত অয়ুর্বেদ য়ুনিভর্সিতী কেম্পস, জামনগরদা লৈরিবা অয়ুর্বেদ ইন্সতিত্যুতশিং মমিং পল্লবদা (ক) ইন্সতিত্যুত ফোর পোস্ত গ্রেজুয়েৎ তিচিং এন্দ রিসর্স ইন অয়ুর্বেদ (খ) শ্রী গুলাবকুনৱর্বা অয়ুর্বেদ মহাবিদ্যালয় অমসুং (গ) ফার্মাসী য়ুনিৎ য়াওনা ইন্সতিত্যুত ওফ অয়ুর্বেদ ফার্মাতিকেল সাইন্সেস অমদি মহার্শি পতঞ্জলি ইন্সতিত্যুত ফোর যোগ এন্দ নেচরপেথী এজুকেসন এন্দ রিসর্সপু ইন্সতিত্যুত ওফ তিচিং এন্দ রিসর্স ইন এয়ুর্বেদকী স্বস্থবৃত্ত বিভাগতা পুন্সিনদুনা ইন্সতিত্যুত ওফ তিচিং এন্দ রিসর্স ইন অয়ুর্বেদ জামনগরগী ক্লসতরদা ইন্সতিত্যুসন ওফ নেস্নেল ইম্পোর্তেন্সকী থাক পীবদা অয়াবা পীখ্রে। ইন্সতিত্যুত ওফ তিচিং এন্দ রিসর্স ইন অয়ুর্বেদ জামনগর অসি ইন্সতিত্যুসন ওফ নেস্নেল ইম্পোর্তেন্স ওইনা লাউথোক্নবা হন্দক পাংথোক্কদৌরিবা পার্লিয়ামেন্তকী মীফমদা বিল অসি পুথোক্লগনি। ভারতকী পব্লিক হেল্থ চেলেঞ্জশিং থেংনবদা অয়ুশ সিস্তেমগী থৌদাং লেপ্পা লৈতনা হেঙ্গৎলক্লিবা অদু খংদুনা নেস্নেল ইম্পোর্তেন্সকী থাক পীবনা পব্লিক হেল্থতা অয়ুর্বেদকী থৌদাং অমসুং মরুওইবদা ইনোৎ পীরগনি। অয়ুর্বেদকী মপাঙ্গল কনখৎহনবনা হকশেলদা সরকারগী চাদিং হন্থরগনি। মালেম পুম্বদা অয়ুর্বেদকী নোলেজ অমসুং সর্বসশিংগীদমক পুক্নিং চংবা অমসুং দিমান্দ হেঙ্গৎলক্লি। ভারত অসি অয়ুর্বেদকী হৌরকফম লৈবাক্নি অমদি মালেম পুম্বনা অয়ুর্বেদকী লমদা অন্তরজাতিগী থাক্তা এজুকেসন অমসুং ত্রেনিংগী অৱাংবা ইন্সতিত্যুসনগীদমক ভারত্তা মিৎয়েং থম্লি। হায়জরক্লিবা ইন্সতিত্যুত অসিবু ইন্সতিত্যুসন ওফ নেস্নেল ইম্পোর্তেন্সকী থাক্তা পুখৎপনা মসিবু অয়ুর্বেদ এজুকেসনগী স্তেন্দর্দ অপগ্রেদ তৌবা, জাতিগী অমসুং অন্তরজাতিগী দিমান্দগী মতুং ইন্না অয়ুর্বেদতা তোঙান তোঙানবা কোর্সশিং থৌরাং তৌবা, এদভান্স ইভালুএসন মেথোদোলোজী লৌশিনবা অসিনচিংবদা ওতোনোমী পীরগনি। মসিনা মীয়ামদা অয়ুশকী দীপর পেনিত্রেসনগীদমক মশাগী ওইবা সর্তিফিকেসন কোর্সশিং শেম্নবা অধিকার ফংলগনি অমসুং অচৌবা পব্লিক হেল্থ চেলেঞ্জশিং থেংননবগীদমক অয়ুর্বেদকী অনরিয়েলাইজ পোতেন্সিয়েল পুথোক্নবা কেপাসিতী পীরগনি।
ইন্দিয়া ভুতান সেতলাইত অসিনা ভুতানগী মীয়ামগা ঐখোয়গা লৈনরিবা অখন্নবা মরীগী খুদম অমা ওইরে: প্রধান মন্ত্রী

প্রধান মন্ত্রী, শ্রী নরেন্দ্র মোদীনা ইন্দিয়া ভুতান সেতলাইত অসিনা ভুতানগী মীয়ামগা ঐখোয়গা লৈনরিবা অখন্নবা মরীগী খুদম অমা ওইরে হায়খ্রে‍। শ্রী মোদীনা পুন্না শেমগৎমিন্নবা ইন্দিয়া ভুতান সেতলাইত মায় পাক্না থাগৎখিবগীদমক দি.আই.তি.তি. ভুতান অমসুং ইস্রোবু থাগৎপা ফোঙদোকখ্রে‍। ইন্দিয়া-ভুতান সেত মায় পাক্না থাগৎখিবদা হিস মাজেস্তী নিংথৌগী পাউজেল অমা পীরদুনা ভুতানগী প্রধান মন্ত্রীনা তৌরকখিবা ত্বীত অমগী পাউখুমদ, প্রধান মন্ত্রীনা হায়খি; “ইন্দিয়া ভুতান সেতলাইত অসিনা ভুতানগী মীয়ামগা ঐখোয়গা লৈনরিবা অখন্নবা মরীগী খুদম অমা ওইরে‍। পুন্না শেমগৎমিন্নবা ইন্দিয়া ভুতান সেতলাইত অসিবু মায় পাক্না থাগৎখিবগীদমক @dittbhutan অমসুং @isro ঐনা থাগৎলি‍।”
পি.এম.না মার্চ ৬ তা পুনেদা চৎকদৌরি অমসুং পুনে মেত্রো রেল প্রোজেক্ত শঙ্গাগদৌরি

প্রধান মন্ত্রী শ্রী নরেন্দ্র মোদীনা মার্চ ৬, ২০২২তা পুনেদা চৎকনি অমসুং পুনে মেত্রো রেল প্রোজেক্ত শঙ্গাগনি। মহাক্না তোঙান-তোঙানবা চাউখৎ-থৌরাংগী প্রোজেক্তশিং শঙ্গাগনি অমসুং উরেপ-উয়ুং তমগনি। অয়ুক পুং ১১ রোম তারকপদা প্রধান মন্ত্রীনা পুনে ম্যুনিসিপালিতী কোর্পোরেসনগী মনুং শ্রী ছত্রপতি শিবাজী মহারাজকী মীতম মাইখুম হাংগনি। মীতম অসি গন মেতেল কে.জি. ১৮৫০না শাখি অমসুং ফুত ৯.৫ রোম ৱাংই। প্রধান মন্ত্রীনা পুনে মেত্রো রেল প্রোজেক্ত অয়ুক্কী পুং ১১:৩০রোম তাবদা শঙ্গাগনি। প্রোজেক্ত অসিনা পুনেদা অর্বান মোবিলিতীগীদমক মালেমগী থাক্কী ইনফ্রাস্ত্রকচর লৈহন্নবা পান্দম অমা থমখি। প্রোজেক্ত অসি প্রধান মন্ত্রীনা ২০১৬গী দিসেম্বর ২৪দা উরেপ-উয়ুং তমখি। প্রধান মন্ত্রীনা পুন্না কি.মি. ৩২.২ শাংবা পুনে মেত্রোল রেল প্রোজেক্তকী কি.মি.১২কী স্ত্রেচ শঙ্গাগনি। অপুনবা প্রোজেক্ত অসি লুপা করোর ১১,৪০০ হেন্না চংনা শারি। মহাক্না গরৱারে মেত্রো স্তেসন্দা লৈরিবা এগজিবিন শঙ্গাগনি অমসুং য়েংশিনগনি অমসুং মফম অদুদগী অনন্দনগর মেত্রো স্তেসন ফাওবা মেত্রো তোংদুনা চৎকনি। নুমিৎ য়ুং পুং ১২ তারকপা প্রধান মন্ত্রীনা তোঙান-তোঙানবা চাউখৎ-থৌরাংগী প্রোজেক্তশিংগী উরেপ-উয়ুং তমগনি অমসুং শঙ্গাগনি। মহাক্না মুলা-মুথা রিবর প্রোজেক্তশিংগী রিজুবনেসন অমসুং পোলুসন এবেৎমেন্তগী উরেপ-উয়ুংসু তমগনি। রিজুবনেসন অসি লুপা করোর ১০৮০ হেনবা প্রোজেক্ত কোস্ত অমদা তুরেল অসিগী কি.মি. ৯ শাংবা স্ত্রেচতা চত্থগনি। মসিদা রিবর এদজ প্রোতেক্সন, ইন্তরসেপ্তর সিৱেজ নেৎৱর্ক, পব্লিক এমেনিতীজ, বোতিং এক্তিবিতী অসিনচিংবা থবকশিং য়াওগনি। মুলা-মুথা রিবর পোলুসন এবেৎমেন্ত প্রোজেক্ত অসি লুপা করোর ১৪৭০ চংনা “ৱান সিতী ৱান ওপরেতর” হায়বা ৱাখল্লোন্দা ইমপ্লিমেন্ত তৌগনি। প্রোজেক্ত অসিগী মখাদা ‌এম.এল.দি. ৪০০ রোমগী অপুনবা কেপাসিতী অমগা লোয়ননা পুন্না সিৱেজ ত্রীৎমেন্ত প্লান্ত ১১ শাগনি। প্রধান মন্ত্রীনা ই-বস ১০০ অমসুং বানেরদা শাবা ই-বস দিপোৎ শঙ্গাগনি। প্রধান মন্ত্রীনা পুনেগী বালেৱাদীদা শাবা আর.কে. লক্ষ্মন আর্ত গেলরী-ম্যুজিয়ম শঙ্গাগনি। ম্যুজিয়ম অসিগী মপুং ওইবা মীৎয়েংফমদি ওদিও-বিজ্যুএল ইফেক্তশিংগী খুত্থাংদা হিংগৎহনগদৌরিবা মালগুদী খুঙ্গংদা য়ুম্ফম ওইবা মেনিএচর মোদেল অমনা ওইরগনি। ম্যুজিয়ম অসিদা কার্তুনিস্ত আর.কে. লক্ষ্মননা য়েংবা কার্তুনশিং শোকেস তৌগনি। মসিগী মতুংদা নুংথিল পুং ১:৪৫দা প্রধান মন্ত্রী সিম্বায়োসিস য়ুনিভর্সিতীগী গোল্দন জুবিলীগী থৌরম হৌদোক্কনি।
প্রধান মন্ত্রীনা লাইরিক “চন্দ্র শেখর – দ লাস্ত আইকোন ওফ আইদিওলোজীকেল পোলিতিক্স” ফোংখ্রে

প্রধান মন্ত্রী শ্রী নরেন্দ্র মোদীনা ঙসি লাইরিক “চন্দ্র শেখর – দ লাস্ত আইকোন ওফ আইদিওলোজীকেল পোলিতিক্স” ফোংখ্রে। লাইরিক অসি রাজ্য সভাগী দিপুতী চিয়রমেন শ্রী হরিবনশ অমসুং শ্রী রবী দত্ত ভাজপেয়ীনা ইবনি। লাইরিক ফোংদোকপগী থৌরম অসি পর্লিয়ামেন্ত লাইব্রেরী বিলদিংগী বালায়োগী ওদিতোরিয়মদা পাংথোকখি। প্রধান মন্ত্রীনা লাইরিক অসিগী অহানবা কোপী ভারতকী উপ-রাস্ত্রপতি শ্রী ভেনকয়া নাইদুদা খুদোল তমখি। থৌরম অদুদা ৱা ঙাংলদুনা, প্রধান মন্ত্রীনা হায়খি মদুদি ঙসিগী রাজনিতীগী ওইবা মওং মতৌ অসিদা মসি থোইদোক হেন্দোকপা অমনি মদুদি মহাক্না লৈখিদ্রবা চহী ১২গী মতুং ফাওবা হান্নগী প্রধান মন্ত্রী চন্দ্র শেখরগী ৱাখল্লোন অদুনা ঐখোয়বু মখা তানা লমজিং লমতাকপীরি। লাইরিক অসিবু ইবগীদমক শ্রী হরিবনশপু থাগৎলদুনা প্রধান মন্ত্রীনা শ্রী চন্দ্র শেখরগা লোয়ননা মহাক্না লোয়নখিবা মীকুপ খরা অমসুং ৱারী শান্নখিবশিং অদু পাওদমখি। মহাক্না শ্রী চন্দ্র শেখরবু অহানবা ওইনা ১৯৭৭তা থেংনখি হায়না প্রধান মন্ত্রীনা নৌহৌনা নিংশিংখি। মহাক্না হান্নগী উপ-রাস্ত্রপতি ভাইরোন সিংহ শেখাৱৎকা লোয়ননা চৎমিন্নখি অমদি দিল্লী এয়ারপোর্ত্তা শ্রী চন্দ্র শেখরগা থেংনখি হায়না মহাক্না ফোংদোকখি। লুচিংবা অনিমক্না মখোয় মখোয়গী তোঙানবা রাজনিতীগী ৱাখল্লোন লৈরগসু অচেৎপা মরী অমা থমখি হায়না মহাক্না ফোংদোকখি। শ্রী চন্দ্র শেখরনা শ্রী অতল বিহারি বাজপাইবু “গুরু জী” হায়না ইকায় খুম্নজৈ হায়নসু প্রধান মন্ত্রীনা নৌহৌনা নিংশিংখি। মহাক্না চন্দ্র শেখরবু সংস্কৃতি অমসুং প্রিন্সিপলগী থোইদোক হেন্দোকপা মীওই অমগুম ফোংদোকখি, মহাক্না মহাক্কী মতম অদুগী মরুওইবা রাজনিতীগী ওইবা দলশিংগী মায়োক্তা লেপ্পদা চিংনবা লৈখিদে, মরমদি মহাক্না মসিগী মওং মতৌ খরদা য়ানিংদবা লৈখি। চন্দ্র শেখরগী মরমদা ৱাফম কয়া ফোংদোকখিবা মোহন ধারিয়া অমসুং জোর্জ ফর্নাদেসগুম্বা রাজনিতীগী লুচিংবশিংসু প্রধান মন্ত্রীনা পনখি। চন্দ্র শেখরগা লোয়ননা মহাক্না অরোইবা ওইনা উন্নখিবা অদু শ্রী নরেন্দ্র মোদীনা নৌনৌনা নিংশিংখি। নাদুনা লৈরিবা হান্নগী প্রধান মন্ত্রীনা মফমদা তেলিফোন তৌরকখি অমদি শ্রী মোদীনা দিল্লীদা লাকপা মতম খুদিংদা মহাক্কা উন্ননবা বার্তন তৌরকখি হায়না মহাক্না ফোংদোকখি। উন্নদুনা ৱারী শান্নখিবা অদুগী মনুংদা শ্রী চন্দ্র শেখরনা গুজরাতকী চাওখৎ থৌরমগী মতাংদা হংখি অমদি নেস্নেল ইসু কয়াদা মহাক্কী ৱাখল্লোন অদু পাওদমখি। প্রধান মন্ত্রীনা মহাক্কী অমকপা য়াওদবা ৱাখল্লোন, মীয়ামদা থমখিবা অচেৎপা ৱাফম, অমসুং দেমোক্রেতিক প্রিন্সিপলশিংদা কত্থোকপা অদু থাগৎপা ফোংদোকখি। শ্রী চন্দ্র শেখরনা লৌমী, লাইরবা অমসুং তোল্ল-তারবশিংগীদমক চত্থখিবা পুৱারী ওইরবা পদয়াত্রা অদুসু প্রধান মন্ত্রীনা নৌহৌনা নিংশিংখি। মতম অদুদা মহাক্না ফংফম থোকপা ইকায় খুম্নবা অদু পীবদা ঐখোয়না মায় পাকখিদবা অদু লায়বক থিবনি হায়না প্রধান মন্ত্রীনা হায়খি। থৌরম অদুদা লোক সভাগী স্পিকর শ্রী ওম বিরলা, রাজ্য সভাগী দিপুতী চিয়ারমেন শ্রী হরিবনশ অমসুং রাজ্য সভাদা ওপোজিসনগী লুচিংবা শ্রী গুলাম নবি অজাদসু শরুক য়াখি অমদি মীয়াম তিনখিবা অদুদা ৱাসু ঙাংখি।
জম্মু এন্দ কশ্মীর রিওর্গনাইজেসন এক্ত ২০১৯গী প্রোবিজনশিংদা য়াওরিবা খুদোংচাদবশিং লৌথোক্নবা ভারতকী রাস্ত্রপতিনা থোকখিবা ওর্দর মন্ত্রীমন্দলনা অয়াবা পীরে

ভারত সরকারগী (বিজিনেস ত্রান্সসেক্সন) রুল্স, ১৯৬১গী রুল ১২গী মতুং ইন্না এক্তগী প্রোবিজনশিং চৎনবা থেংনরিবা খুদোংচাদবশিং লৌথোক্নবা জম্মু এন্দ কশ্মীর রিওর্গনাইজেসন এক্ত ২০১৯গী প্রোবিজনশিংদা য়াওরিবা খুদোংচাদবশিং লৌথোক্নবা ভারতকী রাস্ত্রপতিনা থোকখিবা ওর্দর অমা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। য়ুনিয়ন তেরিতোরী জম্মু অমসুং কশ্মীর অমসুং য়ুনিয়ন তেরিতোরী লাদাখতা এক্ত অদুগী প্রোবিজনশিংগী অকক্নবা আইন খরা চৎনবদা থেংনরিবা খুদোংচাদবশিং থোক্লিবা নোতিস অদুনা লৌথোক্কনি।
এন.ঐচ.আর.সি.গী সিলভরজুব্লী ফাউন্দেসন দেগী থৌরমদা প্রধান মন্ত্রীনা পীখিবা ৱারোল

ঙসি নেস্নেল হ্যুমেন রাইৎস কম্মিসন(এন ঐচ আর সি)গী সিলভর জুব্লী ফাউন্দেসন দেগী থৌরমদা প্রধান মন্ত্রী নরেন্দ্র মোদীনা ৱা ঙাংখ্রে। মহাক্না হায়খি, তোল্লবশিং অমসুং নৈহৎপীরবশিংগী খোল্লাউ ওইদুনা হৌখিবা চহি ২৫রোম অসিদা লৈবাক অসি শেমগৎপদা এন ঐচ আর সিনা অচৌবা থৌদাং লৌদুনা লাক্লি। মীওইবগী হকশিং ঙাকপা অসি ঐখোয়গী মরুওইবা কলচর অমা ওইদুনা লাক্লি। নীংতম্লবা মতুংদা, নীংতম্বা, মীচং-মীখাই নাইদবা জুদিসিয়রী, মীদিয়া, সিবিল সোসাইতী অমসুং এন ঐচ আর সিগুমবা লুপশিং মীওইবগী হকশিং ঙাক্নবা থম্লি। প্রধান মন্ত্রীনা হায়খি, মীওইবগী হকশিং হায়বসি ইচম চম্বা খোল্লাও অমা নত্তে, মসি ঐখোয়গী চৎনবীগী শরুক অমনি। হৌখিবা চহি মরি অসিদা লায়রবশিংগী ফিবম ফগৎহন্নবা থবক কয়া পায়খৎলে। সরকার অসিগী পান্দমদি ভারত মচাশিংদা মীওইবা অমা ওইবগী ফংফম থোকপশিং অদু ফংহনবনি। বেতী বচাও বেতী পরাও, সুগম্য ভারত অভিয়ান, প্রধান মন্ত্রী অৱাস য়োজনা, উজ্জ্বালা য়োজনা অমসুং সৌভাগ্ য়োজনাগী মাইপাকপশিং মহাক্না পনখি। হায়রিবা স্কিমশিং অসিনা মীওই কয়গী পুন্সিদা অহোংবা পুরক্লে হায়না প্রধান মন্ত্রীনা ফোঙদোকখি। মহাক্না হায়খি, অমাংশঙ ক্রোর ৯ হেন্না শাদুনা লায়রবা মীওই ক্রোর কয়াগী সেনিতেসন অমসুং ইকায়খুম্নবা ফংহল্লে। অয়ুশ্মান ভারতকী মখাদা হন্দক হৌদোকখিবা প্রধান মন্ত্রী জন অরোগ্য য়োজনা মহাক্না পনখি। কেন্দ্র সরকারনা শেন-থুমগী মতাংদা পায়খৎলিবা থবকশিং মহাক্না ফোংদোকখি। মহাক্না হায়খি, মুস্লিম নুপীশিং ত্রিপল তালাক্তগী কন্নবা আইন চৎনখিবা অসি মীয়ামগী হকশিং ফংনহন্নবা মথং-মনাও নাইনা পায়খৎলকপা থবকশিংগী শরুক অমনি। অচুম্বা ৱায়েল ফংহনবা হেনগৎনবা ই-কোর্তশিং মশিং হেনগৎলকপা অমসুং নেস্নেল জুদিসিয়েল দেতা গ্রিদ মপাঙ্গল কনখৎহনবগী থবকশিং প্রধান মন্ত্রীনা পনখি। আধার অসি মীয়ামদা শক্তি পীনব তেক্নোলোজী অমনি হায়না মহাক্না পনখি। প্রধান মন্ত্রীনা হায়খি, থবকশিং অসি মাইপাকপগী মরমদি জন ভাগিদারী-মীয়াম্না শরুক য়াবদগীনি। মীওইবগী হকশিং খঙবগা লোয়ননা মীয়াম্না মখোয়গী মথৌ অমসুং থৌদাংশিং খঙগদবনি। মখোয়গী মথৌ খঙবা অসিনা মতৌ করম্না অতোপ্পশিংগী হকশিং ঙাক্কদগে হায়বা খঙগনি। প্রধান মন্ত্রীনা হায়খি, স্তেনেবল দিবেলপমেন্ত গোল ফংনবা হোৎনবদা এন ঐচ আর সিগী থৌদাং অসি মরুওইবা অমনি।
প্রধান মন্ত্রীনা সরকারগী তোঙান-তোঙানবা স্কিমশিংগী ত্রাইবেল বেনিফিশরীশিংগা ৱারী শাবগী ভিদিও থাদোকখ্রে

প্রধান মন্ত্রী, শ্রী নরেন্দ্র মোদীনা সরকারগী তোঙান-তোঙানবা স্কিমশিংগী ত্রাইবেল বেনিফিশরীশিংগা ৱারী শাবগী ভিদিও থাদোকখ্রে। প্রধান মন্ত্রীনা অসুম্না ত্বীত তৌরকখিঃ “ঐহাক্না সরকারগী তোঙান-তোঙানবা স্কিমশিংগী ত্রাইবেল বেনিফিশরীশিংগা ৱারী শারবা তুংদা য়াম্না হরাওখি। ‘নুংঙাইবা পুন্সি মহিং’ অসি মমাংগী চহি খরসিদা য়াম্না হেন্না ফগৎলে। ভিদিও অসি য়েংশী…”
ইন্সতিত্যুত ওফ চারতর্দ একাউন্তস ওফ ইন্দিয়া অমসুং সর্তিফাইদ প্রেক্তিসিং একাউন্তেন্ত, অস্ত্রেলিয়াগী মরক্তা মন্ত্রী-মন্দলনা ম্যুচুএল রিকগ্নিসন এগ্রীমেন্ত অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা মন্ত্রী-মন্দলগী মীফমনা ইন্সতিত্যুত ওফ চারতর্দ একাউন্তস ওফ ইন্দিয়া (আই.সি.এ.আই.) অমসুং সি.পি.এ. (“সর্তিফাইদ প্রেক্তিসিং একাউন্তেন্ত”) অস্ত্রেলিয়াগী মরক্তা ম্যুচুএল রিকগ্নিসন এগ্রীমেন্ত (এম.আর.এ.) অয়াবা পীখ্রে। এগ্রীমেন্তগী অকুপ্পা ৱারোলশিং: ম্যুচুএল রিকগ্নিসন এগ্রীমেন্তগী মখাদা ইন্সতিত্যুত ওফ চারতর্দ একাউন্তস ওফ ইন্দিয়া (আই.সি.এ.আই.) অমসুং সি.পি.এ. (“সর্তিফাইদ প্রেক্তিসিং একাউন্তেন্ত”) অস্ত্রেলিয়ানা একাউন্তিংগী লৌশিং, প্রোফেস্নেল অমসুং ইন্তেলেকচ্যুএল দিবেলপমেন্তদা খুমাং চাউশিন্নবা, মখোয় মশাগী মেম্বরশিংগী কান্নবশিং হেনগৎহন্নবা অমসুং অস্ত্রেলিয়া অমসুং ভারত্তা লৈরিবা একাউন্তিং প্রোফেসনশিংদা অফবা মওংদা দিবেলপমেন্ত লৈহন্নবগীদমক্তা পুন্না হোৎনদুনা ম্যুচুএল কোওপরেসন ফ্রেমৱার্ক অমা শেমগৎলগনি। শাফু: এম.আর.এ.না তৌগদবা: একাউন্তিং ইন্সতিত্যুত অনিগী মরক্তা থবক্কী মরীশিং ফগৎহনবা মেম্বরশিং, মহৈরোইশিং অমসুং মখোয়গী ওর্গনাইজেসনশিংগী খ্বাইদগী য়াইফগদবা নাকল অনিমক্তা কান্নগদবা মরী লৈহনবা নাকল অমদা হেক্তা প্রোফেস্নেলশিংগী মোবিলিতী হেনগৎহনবা অমসুং লৈবাক অনিমক্তা স্মোল অমসুং মীদিয়ম বিজিনেসকী অনৌবা দাইমেন্সন অমা পুরকপা গ্লোবেলাইজ এনভাইর্নমেন্তদা প্রোফেসন্না অনৌবা শীংনবশিং মায়োক্নরিবা অসি কোকহন্নবা একাউন্তেন্সী ইন্সতিত্যুত অনিনা লুচিংবগী থৌদাং লৌনবগী খুদোংচাবা অমা ফংলগনি কান্নবশিং: ইন্সতিত্যুত অনিগী মরক্তা লৈরিবা এঙ্গেসমেন্ত অসিনা ইন্দিয়ন চারতর্দ একাউন্তেন্তসকী অচৌবা থবক্কী খুদোংচাবশিং পীরগনি অমসুং ভারত্তা রেমিত্তেন্সশিংসু চাউনা হনহল্লক্লগনি হায়না পান্নরি। ইম্প্লিমেন্ত তৌনবগী লালোং অমসুং পান্দমশিং: বোদী অনিনা মখোয়গী লৈরিবা একাউন্তেন্সী ক্বালিফিকেসনগী মতিক চাবা ক্রেদিৎ ফংদুনা অতোপ্পা বোদীদা মখোয়না য়াওনবা বোদী অনিগী চায়েং, ত্রেনিং অমসুং প্রেক্তিকেল এক্সপরিয়েন্সকী মথৌ তাবশিং অদু মপুং ফারদুনা মেম্বরশিপ ফংলবা অতোপ্পা বোদীগী মেম্বরশিংগী ক্বালিফিকেসনগী ম্যুচুএল রিকগ্নিসন এম.আর.এ.না পীগনি। আই.সি.এ.আই. অমসুং সি.পি.এ. অস্ত্রেলিয়া অনিমক্না অমনা অমগী ক্বালিফিকেসন, ত্রেনিং শকখঙনবা অমসুং পুনশিন্নবা মেকানিজম অমা পীদুনা মেম্বরশিং অফবা মওংদা লৈহন্নবা ম্যুচুএল রিকগ্নিসন এগ্রীমেন্ত অমা শেমগনি। বেকগ্রাউন্দ: ইন্সতিত্যুত ওফ চারতর্দ একাউন্তেন্তস ওফ ইন্দিয়া (আই.সি.এ.আই.) অসি ভারত্তা চারতর্দ একাউন্তেন্তসকী শিনফমদা য়েংশিন্নবা চারতর্দ একাউন্তেন্তস এক্ত, ১৯৪৯গী মখাদা স্তেত্যুতরী বোদী অমা ওইনা লিংখৎখি। সি.পি.এ. অস্ত্রেলিয়া অসি মহৈ-মশিং, ত্রেনিং, তেক্নিকেল সপ্পোর্ত অমসুং এদভোকেসীদা সর্ভিসশিং পীরিবা মেম্বর ১৬০,০০০ হেনবনা মালেম পুম্বগী লৈবাক অমসুং মফম ১৫০ হেনবদা মথৌ তৌরিবা মালেমগী খ্বাইদগী চাওবা একাউন্তিং বোদীশিংগী মরক্তা অমনি।